**Albertirsa Város Önkormányzata Képviselő-testületének Szociális és Egészségügyi Bizottsága,**

**Albertirsa Város Önkormányzat Képviselő-testülete**[**7/2015.(II.27.) Önkormányzati rendelet**](http://www.budapest13.hu/onkormanyzat/rendeletek/20150304/2015-3)**ének 18. § (1) bekezdés b) pontja alapján, 2022. évre pályázatot ír ki**

**TŰZIFA TÁMOGATÁSRA**

**Pályázati feltételek:**

Pályázatot az az Albertirsa közigazgatási területén bejelentett lakóhellyel - állandó lakóhellyel vagy tartózkodási hellyel - rendelkező és életvitelszerűen itt élő állampolgár nyújthat be:

* akinek háztartásában az egy főre jutó havi jövedelem nem haladja meg az öregségi nyugdíjminimum mindenkori legkisebb összegének 300 %-át (2022. évben 85.500.-Ft), egyedül élő esetén 320 %-át (2022. évben 91.200.-Ft);
* **az a háztartás, melynek tagjai nem részesülnek lakhatási támogatásban;**
* aki a pályázati adatlapot kitölti és a kötelező mellékleteket hiánytalanul csatolja.

*„Háztartás: az egy lakásban együtt lakó, ott bejelentett lakóhellyel vagy tartózkodási hellyel rendelkező személyek közössége."*

**A pályázat 2022. november 4. napjától 2021. november 15. napjáig nyújtható be, az előírt formanyomtatványon, a megjelölt mellékletekkel együtt.**

**A pályázat kötelező mellékletei:**

* pályázati adatlap,
* a pályázati adatlap táblázatában feltüntetett jövedelmek valódiságát igazoló iratok *- kivéve a családi pótlék és a GYES igazolását, ha azt nem munkáltatói kifizetőhely folyósítja, valamint a GYET és a fogyatékossági támogatás (FOT) igazolását* - mely **igazolások 30 napnál régebbiek nem lehetnek**,
* amennyiben a jövedelem kizárólag alkalmi munkából származik (melyről az alkalmi munkavállalónak büntetőjogi felelőssége tudatában nyilatkozni kell), csatolni kell az állami foglalkoztatási szervvel való együttműködésről szóló igazolást,
* gyermektartásdíj megállapításáról határozat, vagy ennek hiányában büntetőjogi felelőssége tudatában tett nyilatkozat az erre jogosult szülőtől,
* 16. életévet betöltött gyermek esetében a tanulói jogviszonyról szóló igazolás,
* felsőfokú oktatási intézményben tanuló gyermek esetén a hallgatói jogviszonyról szóló igazolás.

**A támogatás mértéke: 5 q tűzifa/háztartás (egyszeri alkalommal)**

A hiányos vagy késve érkezett pályázatokat nem tudjuk figyelembe venni!

A pályázatot a Szociális és Egészségügyi Bizottság bírálja el legkésőbb 2022. november 30-ig. ***A kérelmek elbírálása beérkezési sorrendben történik! A keret kimerülését követően a kérelmek elutasításra kerülnek.***

**A pályázat benyújtható:**

*Személyesen:* ügyfélfogadási időben az Albertirsai Közös Önkormányzati Hivatal 19. irodájában.

*Postai úton:* Albertirsai Közös Önkormányzati Hivatal 2730 Albertirsa, Irsay K. u. 2. A borítékra kérjük ráírni: „PÁLYÁZAT TÜZIFA TÁMOGATÁSRA”